45. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 183/60203 της 26 Ιουλ./9 Σεπτ. 1975 (ΦΕΚ Β΄ 940) Περί της υπό των Ανωτάτων Εκπαιδευτικών Ιδρυμάτων χρησιμοποιήσεως της ειδικής σφραγίδος αυτών. Έχοντες υπ’ όψει την διάταξιν της παρ. 1 του άρθρ. 7 του Νόμ. 48 «περί της Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων», αποφασίζομεν: Ορίζομεν όπως, τα εις την αρμοδιότητα της Γενικής Διευθύνσεως Ανωτάτης Εκπαιδεύσεως υπαγόμενα Ανώτατα Εκπαιδευτικά Ιδρύματα, ήτοι: 1.Πανεπιστήμιον Αθηνών 2.Πανεπιστήμιον Θεσσαλονίκης 3.Πανεπιστήμιον Ιωαννίνων 4.Πανεπιστήμιον Πατρών 5.Πανεπιστήμιον Θράκης 6.Πανεπιστήμιον Κρήτης 7.Εθνικόν Μετσόβιον Πολυτεχνείον 8.Ανωτάτη Σχολή Οικονομικών και Εμπορικών Επιστημών Διάφορες διατάξεις 31.Α.ω.44-46 9.Πάντειος Ανωτάτη Σχολή Πολιτικών Επιστημών 10.Ανωτάτη Βιομηχανική Σχολή Πειραιώς 11.Ανωτάτη Βιομηχανική Σχολή Θεσσαλονίκης 12.Ανωτάτη Γεωπονική Σχολή Αθηνών 13.Ανωτάτη Σχολή Καλών Τεχνών κατά την υπ’ αυτών διεξαγομένην μετά πάσης δημοσίας ή άλλης αρχής αλληλογραφίαν ή κατά την έκδοσιν πιστοποιητικών ή άλλων αποδεικτικών χρησιμοποιούν την ειδικήν σφραγίδα αυτών. Υπεύθυνον προς φύλαξιν ταύτης ορίζομεν το μέχρι τούδε υπεύθυνον όργανον αυτών. Η παρούσα δημοσιευθήτω δια της Εφημερίδος της Κυβερνήσεως. 